IKEA

Petunjuk:

IKEA (disebut /ɪ²keːa/, [i.ké.a] atau /aɪˈkiːə/, [ai.ki.ye]Sebutan pertama secara umumnya mengikut bahasa Sweden yang turut dipakai kebanyakan bahasa lain termasuk bahasa Melayu. Walau bagaimanapun, kebanyakan negara-negara yang menggunakan bahasa Inggeris lebih menggunakan sebutan kedua sepertimana menyebut perkataan idea dalam bahasa Inggeris.) merupakan syarikat penjual perabot yang terkemuka dari Sweden yang mempunyai lebih daripada 160 cawangan di 29 buah negara. Syarikat ini telah ditubuhkan pada 1943 oleh Ingvar Kamprad di Sweden. Ia kini dimiliki oleh yayasan berdaftar di Belanda yang dikawal oleh keluarga Kamprad. IKEA merupakan akronim hasil pemarapan nama pengasasnya (Ingvar Kamprad), ladang di mana dia membesar (Elmtaryd), dan kaunti tempat asalnya (Agunnaryd, di Småland, Sweden Selatan)."Ingvar Kamprad and IKEA." Harvard Business School Publishing, Boston, MA, 02163. 1996

Syarikat ini mengedarkan produknya sama seperti kedai-kedai perabot yang lain, tetapi juga mempunyai laman web untuk pelanggan melihat katalog produk yang dijual.

IKEA telah membuka 433 buah cawangan di 52 buah negara setakat 2019; kebanyakan cawangan sedunia Ikea dipegang milik oleh INGKA kelolaan Yayasan Stichting INGKA, antara 40 buah yayasan terkaya di dunia.

Dalaman gedung
Gedung-gedung syarikat ini sering diwarnakan dengan warna-warna biru dan kuning yang melambangkan Sweden, negara asalnya.The Ikea Way: Swedish Heritage - The Ikea Group

Binaan dalam pula disediakan semua bilik pameran contoh dan perabot secara sehala mengikut arah lawan jam mengalakkan para pelanggan melihat kesemua barangan yang dijual dalam gedung, namun jalan-jalan pintas lain ke bahagian lain turut tersedia. Para pelanggan digalakkan mencatat semua produk yang diingini dari pameran-pameran ini sebelum ke "Market Hall" untuk mengambil barangan kecil seperti lampu, bingkai dan cadar kemudian beralih ke bahagian simpanan gedung untuk mendapatkan perabot besar yang dipadatkan (flat pack) di mana ia boleh dipasangkan dengan sendiri di rumah kemudian.

Pada hujung gedung pula ada suatu bahagian barangan "sedia ada" (as-is) menawarkan barangan pameran lama yang dijual dengan diskaun tertentu serta tanpa gantian dijamin.

Kemudahan lain
Setiap gedung mempunyai kemudahan taman permainan untuk anak-anak meluangkan masa dalam pengawasan ketat sambil ibu bapa sibuk membeli barangan; kemudahan ini diberi nama Småland dalam bahasa Sweden bermaksud "tanah kecil" (bandingkan kata warisan dalam bahasa Inggeris: small land).

Kedai-kedai makan dan kafe turut tersedia dalam laluan sehala gedung sebagai tempat persinggahan di mana ia mengkhusus kepada masakan Sweden seperti bebola daging, jem lingonberi, lepa telur ikan dan salmon serta gula-gula dan coklat istimewa lain. Namun, setiap cawangan akan juga menyediakan hidangan alternatif mengikut selera pasaran tempatan.

Negara dengan kehadiran IKEA
IKEA mempunyai lebih daripada 400 kedai di seluruh dunia. Antara negara yang mempunyai lebih dari dua cawangan gedung IKEA termasuklah:

 Amerika Syarikat
 Australia
 Belanda
 China
 Indonesia
 Itali
 Jepun
 Jerman
 Kanada  
 Malaysia
 Perancis
 Poland
 Rusia
 Sepanyol
 Sweden
 Taiwan
 United Kingdom

Nota

 Rujukan 

 Pautan luar 
 Laman rumah syarikat
 Laman rumah Inter IKEA Group
 Laman rumah Inter IKEA Systems B.V.

Kategori:Syarikat keluarga
Kategori:Syarikat perabot
Kategori:Syarikat Sweden
Kategori:Perusahaan multinasional
Kategori:Syarikat yang ditubuhkan pada 1943